Torņakalns (stacija)

**Torņakalns**, agrāk **Rīgas Jelgavas stacija**  () jeb **Rīga III**, ir dzelzceļa stacija Rīgā, Zemgales priekšpilsētā, Torņakalna apkaimē. Vilkaines iela savieno stacijas ēku ar Vienības gatvi un Friča Brīvzemnieka ielu. Tā ir I klases kravas stacija ar piepilsētas pasažieru vilcienu kustību. Torņakalna stacijā pietur elektrovilcieni, kas kursē maršrutos Rīga—Jelgava un Rīga—Tukums, kā arī dīzeļvilcieni, kas kursē maršrutos Rīga—Liepāja. Blakus stacijai atrodas piemiņas plāksne un vagons, ar kādu tika izsūtīti cilvēki 1941. gada deportācijās. Torņakalna stacija sastāv no A un B parka (B parks atrodas zemākā līmenī nekā A parks). B parka jeb bijušās preču stacijas strupceļos izvietojies Latvijas dzelzceļa vēstures muzejs. Torņakalna stacija aizņem apmēram 9 ha lielu platību un var apkalpot līdz 31 000 kravas vilcienu un 41 000 pasažieru vilcienu gadā.

Sakarā ar "Rail Baltica" atzara uz lidostu izbūvi, Torņakalna staciju paredzēts pārcelt par 200 m uz Daugavas pusi. Vecā ēka tiks pārvietota tālāk no sliedēm un tajā ierīkots muzejs. Stacijā darbojas biļešu kase.

## Vēsture
[thumb|180px|left|Rīgas Jelgavas stacija (1868), no 1872. gada "[Rīga III".]]
thumb|180px|left|Torņakalna stacija (ap 1900).
1868. gadā atklāto Rīgas—Jelgavas dzelzceļa līnijas galastaciju nosauca par **Rīgas Jelgavas staciju** (*Riga-Mitauer Bahnhof*). Tā bija ļoti svarīga stacija, kas nodrošināja Rīgas savienojumu ar Zemgales novadu, taču 1872. gadā pēc dzelzceļa tilta uzbūvēšanas pāri Daugavai tā savu nozīmi zaudēja un tika pārdēvēta par **Rīgu III**, vēlāk par Rīgas III Preču staciju, kas tika iekļauta apvienotajā Torņakalna stacijā. Jelgavas stacija atradās uz ziemeļiem no tagadējās Torņakalna stacijas starp Uzvaras bulvāri un Akmeņu ielu. Mūsdienās stacijas ēka daļēji saglabājusies Akmeņu ielā 19 (agrākā adrese — Akmeņu iela 38) kā dzīvojamā māja. 1877. gadā Torņakalnā sāka pieturēt arī vilcieni, kas kursēja jaunajā līnijā Rīga—Tukums. 19. gadsimta 80. gadu vidū uzbūvēta tagadējā stacijas ēka, kas 1994. gadā cieta ugunsgrēkā, bet tika atjaunota sākotnējā izskatā. 1950. gadā pēc Rīgas—Dubultu posma elektrificēšanas Torņakalnā sāka pieturēt elektrovilcieni. 1972. gada decembrī tika elektrificēta līnija Rīga—Jelgava, tajā sāka kursēt kontaktakumulatoru elektriskais vilciens. Līdz 2001. gada 15. augustam Torņakalnā pieturēja dīzeļvilciens Rīga—Liepāja (satiksme uz Liepāju atjaunota 2006. gadā, bet Liepājas vilcieni nepietur Torņakalnā). Līdz 2010. gada 15. februārim Torņakalnā katru dienu pieturēja dīzeļvilciens Rīga—Reņģe. No 2025. gada 14. decembra dīzeļvilciens maršrutā Rīga—Liepāja atkal pieturēs Torņakalnā.

## Attēlu galerija

Attēls:Torņakalns.jpg|Torņakalna stacija 2008. gadā
File:Sliežu ceļi Torņakalnā.jpg|Sliežu ceļi Tukuma un Jelgavas virzienā
File:Sliežu ceļi Torņakalnā 2.jpg|Sliežu ceļi Rīgas virzienā
Attēls:Torņakalna preču stacija.JPG|Torņakalna stacijas B parka sliežu ceļi
Attēls:Torņakalna preču stacija 2.jpg|B parka sliežu izvērsums (skats Jelgavas virzienā)
Attēls:2M62-1183 Torņakalna stacijā.jpg|Dīzeļlokomotīve 2M62-1183 ar cisternu sastāvu
Attēls:Hidrauliskā kolonna Torņakalnā.jpg|Hidrokolonna (demontēta 2012. gadā)
Attēls:TGM3-1400 Torņakalna stacijā.JPG|Dīzeļlokomotīve TGM3-1400 Torņakalna stacijā
Attēls:Torņakalna stacija 10.JPG|Preču vagons — piemiņas vieta izsūtītajiem
Attēls:Torņakalna stacija 14.JPG|Torņakalna stacijas sliežu ceļu izvērsums Tukuma virzienā
Attēls:Torņakalna stacija 17.JPG|Torņakalna stacija, skatoties no Friča Brīvzemnieka ielas pārvada
Attēls:Torņakalna stacija 26.JPG|Applūduši sliežu ceļi Torņakalna B parkā (Mārupītes plūdi)
Attēls:Torņakalna stacija 9.JPG|Torņakalna stacijas ēka
Attēls:Torņakalna stacija 4.JPG|Nojume Torņakalna stacijā
Attēls:Torņakalna stacija 28.JPG|Preču vagoni Torņakalna stacijā (A parks)
Attēls:Torņakalnast 2.jpg|Sliežu ceļi Torņakalna stacijā (skats no Friča Brīvzemnieka ielas pārvada)
Attēls:Torņakalnast 5.jpg|Lokomotīve Torņakalna stacijā
Attēls:Torņakalnast 6.jpg|Sliežu ceļi Jelgavas un Jūrmalas virzienā Torņakalna stacijā
Attēls:Torņakalnast 7.jpg|Sliežu ceļi Rīgas virzienā Torņakalna stacijā
Attēls:Torņakalnast 8.jpg|Elektrovilciens ER2T-7115-05R Torņakalna stacijā
Attēls:Torņakalnast 11.jpg|Torņakalna stacijas ēka (2020)
Attēls:Torņakalnast 12.jpg|Elektrovilciens ER2T-711401 Torņakalna stacijā
Attēls:Torņakalnast 14.jpg|Lokomotīve ar platformu Torņakalna stacijā
File:ER2T-7116R pienāk Torņakalnā.jpg|ER2T-7116R pienāk Torņakalna stacijā
File:ER2-3034 Torņakalnā.jpg|ER2-3034 Torņakalna stacijā
File:ER2T-7114 Torņakalnā.jpg|ER2T-7114 Torņakalna stacijā


## Skatīt arī
* Komunistiskā terora upuru piemiņas vieta Torņakalnā

## Atsauces

## Ārējas saites
*